Publication: Magyar Közlöny
Issue: MK-2010-77 (Year: 2010, Number: 77)
Era: contemporary
Section: 12. melléklet a 31/2010. (V. 13.) EüM rendelethez
Paragraph Index: 595

5. Indukciós és fenntartó kezelés súlyos, juvenilis idiopathias arthritis esetén 5.1. Juvenilis idiopathias arthritis esetén biológiai terápia indítható, ha a betegség poliartikuláris formája áll fenn, és a betegség legalább 3 hónapig adott 15 mg/m2/hét methotrexát kezelés ellenére aktív. Azaz 5 vagy több ízület duzzadt és 3 vagy több ízület mozgáskorlátozott, fájdalmas, érzékeny és a vörösvérsejt-süllyedés gyorsult, vagy a CRP emelkedett, illetve a beteg állapota 0,25 mg/kg/nap vagy ennél nagyobb szteroid adag mellett is a fentiek szerint aktív. Indokolt a biológiai terápia akkor is, ha a felsorolt kezelések toxikusnak bizonyultak. 5.2. Az anti-TNF-α terápia dózisának emelése a törzskönyvezett induló dózishoz képest nem javasolt. 5.3. Csak szakavatott és a terápia-alkalmazásban jártas reumatológiai szakorvosok kompetenciája az anti-TNF-α terápia indikálása és alkalmazása gyermekgyógyász konzíliárus bevonásával. 5.4. Etanercept gyermekkorban (4-17 év) és adalimumab serdülőknél (13-17 év) polyarticularis juvenilis idiopathias arthritisben javasolt, amennyiben megfelelő aktivitás csökkenés a methotrexattal nem volt elérhető, vagy intolerancia alakult ki. 5.5. A Giannini javulási kritériumok összetevőit meg kell mérni a kezelés kontrollja során.

Source: https://magyarkozlony.hu/hivatalos-lapok/611c5e584c1a1d6d6c82990316b856590b944204/dokumentumok/02a633dc638c6a5a364ab9978d09a00e37c5471d/letoltes